
Szentendre Város Önkormányzat Képviselő-testületének

2025. október 30-i üléséről készült jegyzőkönyvéből

6.
Előterjesztés a Városi Szolgáltató Nonprofit Zrt. hulladékgazdálkodási ágazatáról

Előadó: Fülöp Zsolt polgármester
Szentendre Város Önkormányzat Képviselő-testületének

172/2025. (X.30.) Kt. sz. határozata:

Szentendre Város Önkormányzat Képviselő-testülete úgy dönt, hogy

1. tudomásul veszi, hogy a MOHU Budapest Zrt. Régiókoordinátor és a Városi Szolgáltató Nonprofit Zrt. között fennálló régiókoordinátori közreműködői szerződés 2025. december 31. napján megszűnik, azt a Régiókoordinátor nem kívánja meghosszabbítani; 

2. egyetért és jóváhagyja, hogy a 2000 Szentendre, Szabadkai utca 9. szám alatti hulladékgyűjtő udvar kapcsán a Városi Szolgáltató Nonprofit Zrt. a MOHU MOL Hulladékgazdálkodási Zrt. koncessziós társasággal kötött, 2025. december 31. napjáig hatályos létesítményüzemeltetői szerződést ne hosszabbítsa meg, illetve ne kössön új szerződést;
3. egyetért és jóváhagyja, hogy a 2000 Szentendre, Ipar utca 10/4 hrsz. alatti hulladékátrakó állomás kapcsán a Városi Szolgáltató Nonprofit Zrt. az NHSZ Tatabánya Zrt. megrendelővel kötött, 2025. december 31. napjáig hatályos hulladékátvételi és előkezelési szolgáltatási szerződést ne hosszabbítsa meg;
4. felkéri a Városi Szolgáltató Nonprofit Zrt. Vezérigazgatóját, hogy döntéséről a koncessziós társaságot, illetve a megrendelőt tájékoztassa;

5. felkéri a Városi Szolgáltató Nonprofit Zrt. Vezérigazgatóját, hogy tegyen meg minden szükséges intézkedést az érintett munkavállalók személyi állományban tartására, vizsgálja meg a más divíziókhoz, más munkakörben történő továbbfoglalkoztatásának lehetőségét, akár létszámbővítéssel is, elkerülendő a csoportos létszámcsökkentést a Városi Szolgáltató Nonprofit Zrt-nél. 
Felelős: 1-3. pont: Polgármester

              4-5. pont: Városi Szolgáltató Nonprofit Zrt. Vezérigazgató

Határidő: 1-3. pont: azonnal

  
     4. pont: azonnal

 
5. pont: azonnal, illetve a munkaügyi tárgyú jogszabályok szerint megszabott határidőben

A végrehajtásért közvetlenül felelős: Városi Szolgáltató Nonprofit Zrt. Vezérigazgató

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Városi Szolgáltató NZrt., Vezérigazgató - intézkedésre
4. Városi Szolgáltató NZrt., Jogász – intézkedésre

5. Pénzügyi Iroda, Irodavezető – tájékoztatásul

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. október 31.
Simor Györgyné
jegyzőkönyvvezető

